stanford-oval/wikipedia huggingface dataset:
Cleveland
Historiaa

Clevelandin perustamisesta kerrotaan George Washingtonin ennustaneen: ”Siellä, missä Cuyahogajoki laskee Eriejärveen, nousee yhteisö, jolla on suuri kaupallinen merkitys.”
Alueella oli suuri merkitys intiaaniväestölle, mutta kenraali Moses Cleaveland kykeni sopimaan alueen asuttamisesta siirtolaisilla 22. heinäkuuta 1796. Paikan nimeksi tuli Cleaveland, mutta ensimmäinen a putosi nimestä jo varhain. Vuonna 1832 rakennettiin Ohion–Erien kanava ja vuonna 1837 kaupunkiin tuli rautatie.
Clevelandista tuli suuri terästeollisuuden keskus, johon rautamalmi saatiin järvialueen poikki Minnesotasta ja hiili etelästä. Näihin aikoihin myös Standard Oil-Companyn perustaja John D. Rockefeller loi rikkautensa Clevelandissä.
Lama ja autoteollisuuden irtisanomiset veivät Clevelandin velkajärjestelyyn vuonna 1978. Tämä oli ensimmäinen kerta 1930-luvun laman jälkeen kun yhdysvaltalainen kaupunki ei kyennyt maksamaan velkojaan. Järjestely koski lyhytaikaisia lainoja paikallisilta pankeilta 15,5 miljoonan dollarin edestä; kaikkiaan kaupungilla oli velkaa yli 30 miljoonaa.  Kaupungin väkiluku oli laskenut 1960- ja 1970-luvuilla, ja monia työpaikkoja oli siirtynyt muualle. Velkajärjestely jatkui vuoteen 1987.
Nykyaikaa

Terästeollisuuden menetettyä merkitystään itse kaupungin keskusta on kutistunut.
Kaupungin tärkeimpiä menestystekijöitä ovat terveydenhuollon tutkimus ja yliopistot. Kaupungissa sijaitsee yhtenä maailman parhaista pidetty Cleveland Clinics -sairaala ja Case Western Reserve -yliopisto, joka on Yhdysvaltojen 40 parhaan yliopiston joukossa. Myös kaupungin sinfoniaorkesteri luetaan maan parhaimmistoon. Nähtävyyksistä tunnetuin lienee alakaupungin 289 metriä korkea pilvenpiirtäjä Key Tower.  Kaupungissa sijaitsee rockmusiikin historiaa esittelevä Rock and Roll Hall of Fame.
Maantiede ja ilmasto

Yhdysvaltain väestönlaskentaviraston mukaan kaupungin pinta-ala on 213,5 km² josta maata on 201,0 km² ja vettä 12,5 km². Veden osuus on 5,87 %.
Clevelandin  ilmastoon vaikuttaa Isojenjärvien läheisyys. Alkutalvesta siellä tuntuu avoveden vaikutus lumisateeseen ennen kuin Erie-järvi ehtii jäätyä. Erie on matalin Isoistajärvistä, ja jäätyy useimpina vuosina tammikuun puoliväliin mennessä. Kun Clevelandiin virtaa kylmää ilmaa avoimen järvenselän yli, lunta voi kertyä 15 cm tunnissa. Näihin lumipyryihin voi liittyä ukkostakin.
Kuumimman kuukauden, heinäkuun, keskimääräinen ylin lämpötila on  28,0 °C. Tammikuu on kylmin kuukausi, jolloin keskimääräinen alin lämpötila on -8,0 °C. Keskimääräinen alin lämpötila on pakkasen puolella joulukuusta maaliskuuhun.
Väestö

Kaupungin virallinen väkiluku oli jo vuonna 1930 yli 900 000. Vuonna 2013 tehdyn väestönlaskennan mukaan Clevelandin kaupungissa on asukkaita 390 113 ja metropolialueella noin 2 miljoonaa. Laajemmalla suurkaupunkialueella, johon luetaan mukaan myös Akron esikaupunkeineen, asuu noin 3,5 miljoonaa ihmistä. Itse kaupungin väestöstä on laskettu 41,5 % eurooppalaisperäisiksi, 51,0 % afroamerikkalaisiksi ja 7,3 % latinoiksi.
| Clevelandin asukasmäärän kehitys |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Vuosi | 1820  | 1830  | 1840  | 1850  | 1860  | 1870  | 1880  | 1890  | 1900  | 1910  | 1920  | 1930  | 1940  | 1950  | 1960  | 1970  | 1980  | 1990  | 2000  |
| Väestö | 606 | 1 075 | 6 071 | 17 034 | 43 417 | 92 829 | 160 146 | 261 353 | 381 768 | 560 663 | 796 841 | 900 429 | 878 336 | 914 808 | 876 050 | 750 903 | 573 822 | 505 616 | 478 403 |
| ±% | —     | +77.4% | +464.7% | +180.6% | +154.9% | +113.8% | +72.5% | +63.2% | +46.1% | +46.9% | +42.1% | +13.0% | −2.5% | +4.2% | −4.2% | −14.3% | −23.6% | −11.9% | −5.4% |
| Väestönkehitys 1950–2010 |
| --- | --- | --- | --- | --- |
| Vuosi |  |  | Asukkaita |  |
| 1950 | 1950 |    | 914 808 | 914 808 |
| 1960 | 1960 |    | 876 050 | 876 050 |
| 1970 | 1970 |    | 750 903 | 750 903 |
| 1980 | 1980 |    | 573 822 | 573 822 |
| 1990 | 1990 |    | 505 616 | 505 616 |
| 2000 | 2000 |    | 478 403 | 478 403 |
| 2010 | 2010 |    | 396 697 | 396 697 |
Urheilu

Clevelandissa toimivia ammattilaisurheiluseuroja ovat koripallon NBA-sarjajoukkue Cleveland Cavaliers, baseballjoukkue Cleveland Guardians ja amerikkalaista jalkapalloa NFL-liigassa pelaava Cleveland Browns. Kaikkien kyseisten joukkueiden stadionit sijaitsevat kaupungin keskustan alueella.
Aiheesta muualla

Kuvia tai muita tiedostoja aiheesta Cleveland Wikimedia Commonsissa
Kaupungin virallinen kotisivu (Arkistoitu – Internet Archive)
Ohion osavaltio
| --- | --- |
Alueita:  Alleghenyn laakio  Bluegrass  Connecticut Western Reserve  Eriejärvi  Great Black Swamp  Ohio-joki 
Piirikunnat:  Adams  Allen  Ashland  Ashtabula  Athens  Auglaize  Belmont  Brown  Butler  Carroll  Champaign  Clark  Clermont  Clinton  Columbiana  Coshocton  Crawford  Cuyahoga  Darke  Defiance  Delaware  Erie  Fairfield  Fayette  Franklin  Fulton  Gallia  Geauga  Greene  Guernsey  Hamilton  Hancock  Hardin  Harrison  Henry  Highland  Hocking  Holmes  Huron  Jackson  Jefferson  Knox  Lake  Lawrence  Licking  Logan  Lorain  Lucas  Madison  Mahoning  Marion  Medina  Meigs  Mercer  Miami  Monroe  Montgomery  Morgan  Morrow  Muskingum  Noble  Ottawa  Paulding  Perry  Pickaway  Pike  Portage  Preble  Putnam  Richland  Ross  Sandusky  Scioto  Seneca  Shelby  Stark  Summit  Trumbull  Tuscarawas  Union  Van Wert  Vinton  Warren  Washington  Wayne  Williams  Wood  Wyandot 
Kaupungit (suurimmat):  Akron  Ashtabula  Canton  Cincinnati  Cleveland  Columbus (pääkaupunki)  Cuyahoga Falls  Dayton  Elyria  Hamilton  Kettering  Lakewood  Lorain  Mansfield  Mentor  Middletown  Parma  Springfield  Toledo  Youngstown 
Clevelandin maksimilämpötila ja sademäärä.
Cleveland Indiansin kotistadion Progressive Field.
Ypäjä Karuso

Ypäjä Karuso vuonna 2007
Karuso (s. 1993 Ruotsi) on suomalaisen kenttäratsastaja Piia Pantsun menestyksekkäin ratsu. Se kilpaili nimellä Ypäjä Karuso. Karuso on vuonna 1993 syntynyt ruunikko ruotsinpuoliveriruuna. Sen kasvattaja on Marttorpin perhe. Karuson emä on englannintäysiverinen Just Splendit ja isä ruotsalaissyntyinen puoliverinen Krocket. Pantsu on osallistunut Karusolla useisiin kansainvälisiin kilpailuihin aina MM-tasolla saakka. Vuoden 2007 lopulla sen kerrottiin lähtevän Italiaan lähinnä esteratsastajana tunnetulle Juan Carlon Garcialle leasing-sopimuksella.
Saavutukset

| Kilpailu | Paikka | Vuosi | Sijoitus |
| --- | --- | --- | --- |
| EM-kilpailu | Pau | 2001 | 17. |
| MM-kilpailu | Jerez | 2002 | 3. |
| EM-kilpailu | Blenheim | 2005 | 6. |
| Maailmancupin finaali | Malmö | 2005 | 3. |
| MM-kilpailu | Aachen | 2006 | keskeytti  kestävyyskokeessa |
BMW 1-sarja (E87)

| BMW E87 |
| --- | --- |

Valmistustiedot
Valmistusmaa:   Saksa
Valmistaja:  BMW
Valmistusvuodet:  2004–2013
Korimalli:  2-ovinen coupé 2-ovinen cabriolet 3-ovinen hatchback 5-ovinen hatchback
Luokka:  C-segmentti
Edeltäjä:  BMW E46/5
Seuraaja:  BMW F20 BMW F22
Teknisesti samankaltaisia:  BMW E84 BMW E90
Tekniset tiedot
Moottori:  R4 R6
Iskutilavuus:  1,6–3,0 l
Polttoaine:  bensiini diesel
Vetotapa:  takaveto
Vaihteisto:  5-vaihteinen manuaali 6-vaihteinen manuaali 6-vaihteinen automaatti
BMW E87 on BMW 1-sarjan ensimmäisen sukupolven malli, jota valmistettiin vuosina 2004–2013. Se korvasi mallistossa 3-sarjan (E46) hatchback-korisen Compact-mallin. E87:n korvasi F20, jonka coupé- ja cabriolet-korimallit tunnetaan 2-sarjana (F22).
BMW 1-sarja (E87) 2004–2013

BMW E87 esiteltiin kesällä 2004 BMW-malliston edullisimmaksi malliksi. Noin 60 prosenttia auton osista on yhteisiä 3-sarjan (E90) kanssa. Samalle pohjalevylle perustuu myös crossover-malli X1 (E84). Ensimmäisenä esitelty korimalli oli viisiovinen hatchback. Sen rinnalle tuli kesällä 2007 kolmiovinen, ja saman vuoden syksyllä Frankfurtin autonäyttelyssä esiteltiin 1-sarjan kaksiovinen coupé. Viimeisenä esiteltiin kangaskattoinen avomalli.
Vuoden 2004 Euro NCAP -kolaritestistä BMW E87 sai tulokseksi täydet viisi tähteä.
Vuonna 2007 1-sarja sai muun muassa uudet puskurit sekä muita pienempiä ulkonäöllisiä uudistuksia. Myös moottoreita kehitettiin polttoainetaloudellisemmiksi.
Mallistoa alettiin korvata vähitellen uudella F20-mallilla. Viisiovisen hatchbackin valmistus päättyi vuonna 2011, kolmiovisen 2012 ja coupén sekä cabrioletin kesällä 2013.
Facelift-mallin kolmiovinen BMW 118i.
BMW 1-sarjan Coupé-malli.
Avomallinen BMW 120i.
Facelift-mallin viisiovinen BMW 120d.
BMW 1M

Urheilumalli BMW 1M Coupé julkistettiin vuoden 2010 lopulla. Autossa oli moottorina kaksoisturboahdettu 3,0-litrainen rivikuutonen, jonka teho on 340 hevosvoimaa. Valmistajan nimikäytännöstä poiketen mallinimessä M-kirjain tulee vasta numeron jälkeen, sillä näin haluttiin välttää sekaannus aiempaan BMW M1 -malliin.
Aiheesta muualla

Kuvia tai muita tiedostoja aiheesta BMW 1-sarja (E87) Wikimedia Commonsissa
BMW 1M Coupé
Volkswagen Polo I

| Volkswagen Polo I |
| --- | --- |

Valmistustiedot
Valmistusmaa:   Saksa
Valmistaja:  Volkswagen
Konserni:  Volkswagen Group
Valmistusvuodet:  1975–1981
Korimalli:  3-ovinen hatchback
Luokka:  B-segmentti
Seuraaja:  Volkswagen Polo II
Teknisesti samankaltaisia:  Audi 50 Volkswagen Derby I
Tekniset tiedot
Pohjalevy:  Volkswagen Group A01
Moottori:  R4
Iskutilavuus:  0,8–1,3 l
Polttoaine:  bensiini
Vetotapa:  etuveto
Vaihteisto:  4-vaihteinen manuaali
Volkswagen Polo I (Typ 86) on Volkswagenin Polo-mallin ensimmäinen sukupolvi, jota valmistettiin vuosina 1975–1981. Se oli uudelleennimetty Audi 50, joka oli tullut markkinoille vuotta aikaisemmin. Polon sedan-versio tunnettiin Volkswagen Derbynä.
Volkswagen Polo I (1975–1981)

Ensimmäisen sukupolven Volkswagen Polo esiteltiin keväällä 1975 sisarmallina vuotta aiemmin markkinoille tulleelle Audi 50:lle. Näistä kahdesta Polo oli pelkistetympi ja varustelultaan karumpi. Ylellisempi Audi 50 oli ostohinnaltaan jopa kalliimpi kuin suuremman kokoluokan Volkswagen Golf, mistä syystä se meni varsin huonosti kaupaksi ja valmistus lopetettiin jo vuonna 1978. Edullisempi Polo sen sijaan menestyi huomattavasti paremmin.
Poloon oli aluksi valittavissa vain 0,9-litrainen (40 hv) nelisylinterinen moottori. Vuonna 1976 moottorivalikoimaa laajennettiin 1,1-litraisella (50/60 hv). Varustelu oli hieman parempi kuin perusmallissa, esimerkiksi pääntuet ja kolmipisteturvavyöt olivat vakiona.
Vuonna 1977 1,1-litraisen moottorin 60-hevosvoimainen versio korvattiin samantehoisella 1,3-litraisella, joka oli aiempaa moottoria polttoainetaloudellisempi.
Polo sai vuonna 1979 muovipuskurit, uudenlaisen etusäleikön ja kojetaulun, jossa on säilytyslokero. Uusi malli oli 60-hevosvoimaisella moottorilla varustettu Polo GT, jonka ulkonäössä oli urheilullisia yksityiskohtia.
Aiheesta muualla

Kuvia tai muita tiedostoja aiheesta Volkswagen Polo I Wikimedia Commonsissa
Facelift-mallin Volkswagen Polo I.
Saksan europarlamenttivaalit 2024

Vuoden 2024 europarlamenttivaalit järjestettin Saksan osalta 9. kesäkuuta. Maalle on kiintiöity 96 paikkaa Europarlamentissa.
Äänioikeus ja ehdokasasettelu

Äänioikeus vaaleissa on sellaisilla henkilöillä, jotka täyttävät seuraavat ehdot:
vähintään 16-vuotias vaalipäivään mennessä
Saksan kansalaisuus
asuu Saksassa tai on asunut maassa vakituisesti vähintään 3 kuukautta
ei ole erikseen menettänyt äänioikeutta
Toisten EU-maiden Saksassa vakuituisesti asuvat kansalaiset saavat äänestää Saksassa samoin ehdoin kuin maan omatkin kansalaiset. Kun nämä äänestävät ensimmäistä kertaa, näiden tulee rekisteröityä oma-aloitteisesti kotikunnassaan.
Äänestysikärajaa laskettiin 16 ikävuoteen ja tätä sovellettiin ensimmäistä kertaa näissä vaaleissa.
Ehdokkaita asettaville puoluelle päätettiin vuonna 2022 asettaa lakisääteinen 2 % vaalikynnys, mutta sitä ei sovelleta vielä vuoden 2024 vaaleissa.
Kohuja kampanjoinnin aikana

Huhtikuun 2024 lopussa vihreiden, Voltin ja Die Linken kampanjatiimit kertoivat vaalihäirinnästä näiden pystyttäessä vaalimainoksia.
Toukokuussa 2024 AfD:n europarlamentaarikko Maximilian Krah sanoi La Repubblican haastattelussa, ettei kaikkia Waffen-SS:n jäseniä voi pitää rikollisina. Tämän seurauksena Ranskan kansallinen liittouma lopetti yhteistyön AfD:n kanssa ja erotti puolueen ID-ryhmästä.
Toinen AfD:n jäsen, Heinrich Koch, joutui puukotuksen uhriksi 5. kesäkuuta. Hän oli kertoman mukaan puuttunut vaalimainosten tärvelemiseen, minkä seurauksena kolmen henkilön ryhmä oli käynyt Kochin kimppuun.
Toukokuun alussa joukko nuoria miehiä kävi Matthias Ecke (SPD) kimppuun Dresdenissä. Ecke joutui leikkaukseen. Sama ryhmä kävi myöhemmin samana iltana kahden vihreiden vaalityötä tekevän henkilön kimppuun.
Tulokset

Taulukossa vain ne puolueet, jotka saivat edustajiaan läpi vaaleissa.
| Puolue | Ääniä | Osuus (%) | Paikkoja |
| --- | --- | --- | --- |
| CDU | 9 431 567 | 23,70 | 23 |
| AfD | 6 324 008 | 15,89 | 15 |
| SPD | 5 548 528 | 13,94 | 14 |
| Vihreät | 4 736 913 | 11,90 | 12 |
| CSU | 2 513 300 | 6,32 | 6 |
| BSW | 2 453 652 | 6,17 | 6 |
| FDP | 2 060 457 | 5,18 | 5 |
| Die Linke | 1 091 268 | 2,74 | 3 |
| FW | 1 062 132 | 2,67 | 3 |
| Volt | 1 023 161 | 2,57 | 3 |
| Die PARTEI | 775 392 | 1,95 | 2 |
| TP | 570 498 | 1,43 | 1 |
| ÖDP | 257 968 | 0,65 | 1 |
| Familie | 243 975 | 0,61 | 1 |
| PdF | 227 631 | 0,57 | 1 |
Hyväksyttyjä ääniä: 39 796 212
Tyhjiä/ hylättyjä ääniä: 332 136
Ääniä yhteensä: 40 128 348
Rekisteröityneitä äänestäjiä: 61 779 636
Lähde:
Nissan Almera

Nissan Almera on Nissanin vuosina 1995–2006 Euroopan markkinoille valmistama alemman keskiluokan automalli, joka korvasi Nissan Sunnyn. Japanissa ja Australaasiassa samaa mallia myytiin nimellä Nissan Pulsar. Euroopassa mallin seuraajaksi tuli vuonna 2007 Nissan Tiida, jota oli myyty jo aiemmin Aasian markkinoilla. Aasiassa Almeran valmistus jatkui vuoden 2006 jälkeen, mutta autoa ei enää tuoda Eurooppaan.
Nissan Almera N15 (1995–2000)

| Nissan Almera N15 |
| --- | --- |

Valmistustiedot
Valmistusmaa:   Japani
Valmistaja:  Nissan
Valmistusvuodet:  1995–2000
Muut nimet:  Nissan Lucino Nissan Pulsar
Korimalli:  3-ovinen hatchback 4-ovinen sedan 5-ovinen hatchback
Luokka:  C-segmentti
Edeltäjä:  Nissan Sunny (N14)
Seuraaja:  Nissan Almera (N16)
Tekniset tiedot
Moottori:  R4
Iskutilavuus:  1,4–2,0 l
Teho:  75–143 hv
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 4-vaihteinen automaatti
Ensimmäisen sukupolven Almera esiteltiin vuonna 1995 korvaamaan vanhentunut Nissan Sunny. Auton ulkonäkö muistutti suuresti edeltäjäänsä, mutta muotoilu oli aavistuksen verran muhkeampaa. Korimalleina olivat kolmi- ja viisioviset hatchbackit sekä neliovinen sedan. Farmarimallia ei kuitenkaan Sunnyn tavoin tullut tarjolle. Japanissa hatchbackeja myytiin nimellä Nissan Lucino.
Moottorivaihtoehtoina olivat 1,4- (87 hv) ja 1,6-litraiset (100 hv) bensiinimoottorit sekä 2,0-litrainen (75 hv) dieselmoottori. GTi-mallissa oli 2,0-litrainen, myös Nissan Silvia -urheiluautossa käytetty 143-hevosvoimainen bensiinimoottori. Kaikki moottorit dieseliä lukuun ottamatta olivat 16-venttiilisiä.
Vuoden 1999 Euro NCAP -kolaritestistä Almera sai tulokseksi yksi ja puoli tähteä viidestä. Turvallisuuden osalta Almera ei siis yltänyt kilpailijoidensa tasolle, sillä esimerkiksi samaa luokkaa edustava Toyota Corolla oli saanut vuotta aiemmin kolme tähteä.
Almeran varustelu oli aikanaan melko hyvä. Vakiona kaikissa malleissa oli muun muassa kuljettajan turvatyyny, ohjaustehostin, sähköpeilit ja stereot. GTi:n varustuksessa oli myös aina ilmastointi, takaspoileri ja etusumuvalot.
Almera sai vuonna 1998 uudenlaiset puskurit, etusäleikön ja takavalot.
Aiheesta muualla

Kuvia tai muita tiedostoja aiheesta Nissan Almera Wikimedia Commonsissa
Nissan Almera GTi
Facelift-mallin Nissan Almera N15.
Facelift-mallin sedan-korinen Nissan Almera N15.
Sedan-korinen Nissan Almera N16.
Facelift-mallin Nissan Almera N16.
Albert Popov

Albert Popov vuonna 2023.
Albert Popov (bulg. Алберт Попов, s. 8. elokuuta 1997) on bulgarialainen alppihiihtäjä.
Popov saavutti Euroopan nuorten olympiafestivaaleilla hopeaa pujottelussa ja suurpujottelussa 2015. Hän sai nuorten MM-kilpailuissa pronssia suurpujottelussa 2018. Aikuisten arvokilpailuissa hän on sijoittunut Sankt Moritzin MM-kilpailuissa 2017 pujottelussa 27:nneksi ja suurpujottelussa 30:nneksi, Pyeongchangin olympialaisissa 2018 suurpujottelussa 28:nneksi, Åren MM-kilpailuissa 2019 suurpujottelussa 29:nneksi sekä Cortina d’Ampezzon MM-kilpailuissa 2021 suurpujottelussa 24:nneksi. Parhaan arvokilpailusijoituksensa hän on saavuttanut Pekingin olympialaisissa 2022 sijoittumalla pujottelussa yhdeksänneksi, minkä lisäksi hän oli suurpujottelussa 17:s.
Popov kilpaili maailmancupissa ensimmäisen kerran Söldenissä lokakuussa 2014. Ensimmäiset maailmancupin pisteensä hän sai oltuaan 20:s Levin pujottelussa marraskuussa 2018. Kymmenen parhaan joukkoon hän sijoittui ensimmäisen kerran oltuaan yhdeksäs Kitzbühelin pujottelussa tammikuussa 2019. Ensimmäisen palkintosijansa hän saavutti oltuaan kolmas Palisades Tahoen pujottelussa helmikuussa 2023. Ensimmäisen maailmancupin osakilpailuvoittonsa hän saavutti Madonna di Campiglion pujottelussa tammikuussa 2025.
Monday Morning

| Monday Morning |
| --- | --- |
Syntynyt:  1970
Kuollut:  2. helmikuuta 2000 (30 vuotta)
Sukupuoli:  ruuna
Väri:  musta
Kasvattaja:  Tom Brennan
Omistaja:  G. W. Sohlberg
Ratsastaja:  Tom Gordin ja Christopher Wegelius
Laji:  esteratsastus
Suurkilpailusaavutukset
 Turun Malja 1978   Esteratsastuksen SM 1979, 1981   Finnderby 1984 
Monday Morning (1970 Irlanti – 2. helmikuuta 2000 Siuntio) oli aikanaan Suomen tunnetuin ja menestynein esteratsu. Sillä kilpailivat Tom Gordin ja Christopher Wegelius, joka osallistui Monday Morningilla myös vuoden 1980 Moskovan olympialaisiin, toistaiseksi viimeisenä suomalaisratsukkona olympialaisen estekilpailussa. Kahden Suomen mestaruuden lisäksi Monday Morningilla ratsastettiin muun muassa SM-hopeaa vuosina 1977, 1978, 1984 ja 1987 sekä Finnderbyn ja Turun Maljan voitot.
Ura

Wegelius osti viisivuotiaan Monday Mornigin Irlannista vuonna 1975 G. W. Sohlberg Oy:n omistajiin kuuluneelle Tuulikki Sohlbergille. Tom Gordin kilpaili hevosella aluksi pelkästään Suomessa, kunnes se alkuvuonna 1980 siirtyi varahevoseksi Moskovan olympialaisiin tähdänneen Wegeliuksen talliin. Hänen ykkösratsunsa Duell oli alkanut kärsiä jalkavaivoista, ja tilalle piti saada uusi hevonen. Saksasta hankittu Dömitz ei osoittautunut Duellin veroiseksi, ja niinpä Wegelius otti ratsukseen Monday Morningin, jolla hän huhtikuussa 1980 osallistui ensimmäiseen kilpailuun Göteborgissa. Wegelius ja Monday Morning kilpailivat vielä menestyksekkäästi Keski-Euroopassa, minkä jälkeen Suomen Olympiakomitea nimesi ratsukon Moskovan kisoihin. Olympialaisissa sijoitukseksi tuli 12.
Suomessa Monday Morning asui muun muassa Gumbölen Ratsastajien tallilla Gumbölen kartanossa sekä Siuntiossa, jossa hevonen myös kuoli sairauskohtaukseen helmikuussa 2000.
Volkswagen Polo II

| Volkswagen Polo II |
| --- | --- |

Valmistustiedot
Valmistusmaa:   Espanja  Saksa
Valmistaja:  Volkswagen
Konserni:  Volkswagen Group
Valmistusvuodet:  1981–1994
Korimalli:  2-ovinen sedan 3-ovinen hatchback
Luokka:  B-segmentti
Edeltäjä:  Volkswagen Polo I
Seuraaja:  Volkswagen Polo III
Teknisesti samankaltaisia:  Volkswagen Derby II
Tekniset tiedot
Pohjalevy:  Volkswagen Group A02
Moottori:  R4
Iskutilavuus:  1,0–1,4 l
Polttoaine:  bensiini diesel
Vetotapa:  etuveto
Vaihteisto:  4-vaihteinen manuaali 5-vaihteinen manuaali
Volkswagen Polo II (Typ 86C) on Volkswagenin Polo-mallin toinen sukupolvi, jota valmistettiin vuosina 1981–1994. Sedan-korimalli tunnettiin ensimmäisen sukupolven tavoin Derbynä, joka kuitenkin nimettiin vuonna 1985 Poloksi.
Volkswagen Polo II (1981–1994)

Toisen sukupolven Volkswagen Polo esiteltiin syksyllä 1981. Korimalleja oli nyt tarjolla kaksi: pystyperäinen hatchback sekä vuonna 1983 markkinoille tullut loivaperäisempi versio, jota markkinoitiin coupéna.
Moottorivalikoimassa olivat aluksi 1,1- ja 1,3-litraiset bensiinimoottorit. Vuonna 1983 mallistoa täydennettiin 1,0-litraisella, lisäksi vuonna 1986 tuli saataville 1,3-litrainen dieselmoottori.
Ainoastaan vuonna 1987 valmistettiin mekaanisesti ahdetulla 1,3-litraisella (115 hv) moottorilla varustettua Polo GT G40 -mallia, joka oli saatavana vain coupé-korisena.
Vuonna 1990 Polo sai perusteellisen kasvojenkohotuksen neliskulmaisine ajovaloineen, suurempine puskureineen ja täysin uusine sisustoineen. Korin muotoja pyöristettiin kauttaaltaan. 1,3-litraisen dieselin korvasi 1,4-litrainen ja uutena bensiinimoottorina oli 1,3-litrainen, jossa oli polttoaineen suihkutus ja katalysaattori.
Kuvia

Volkswagen Polo Coupé
Volkswagen Polo GT G40
Facelift-mallin Volkswagen Polo II.
Facelift-mallin sedan-korinen Volkswagen Polo II.
Aiheesta muualla

Kuvia tai muita tiedostoja aiheesta Volkswagen Polo II Wikimedia Commonsissa
Nicole (yhtye)

| Nicole |
| --- | --- |

Tiedot
Toiminnassa:  1997– 
Tyylilaji:  groove metal, melodic death metal, nu metal, alternative metal, alternative rock
Kotipaikka:  Seinäjoki
Laulukieli:  suomi
Jäsenet:  Ilkka Laitala, laulu, kitara   Olli Ketola, kitara   Ville Sahakangas, rummut   Teemu Ruokonen, basso  
Entiset jäsenet:  Jorma Korhonen, laulu, kitara   Iiro Rantanen, basso   Jussi Jokipii, basso   Otto Seppelin, samplet   Sami Katajamäki, basso   Jonne Soidinaho, basso  
Levy-yhtiö:  Biotech Records, 2001–  
Aiheesta muualla
Kotisivut
Infobox OKNimi-testi OK: 
Nicole on suomalainen, suomen kielellä esiintyvä metal-yhtye. Nicolen perustivat Teuvalla Ilkka Laitala, Ville Sahakangas ja Iiro Rantanen vuonna 1997.
Musiikkityyli

Tuoreimmilla albumeilla yhtyeen musiikissa on vaikutteita muun muassa Meshuggahin ja Lamb of Godin musiikista sekä Thrash metallista. Aiemmin (ensimmäisillä EP-julkaisuilla) yhtyeen suurimpia vaikuttajia oli yhdysvaltalainen alternative metal.lähde?
Julkaisut

Yhtye julkaisi ensimmäisen pitkäsoittonsa Odotus vuonna 2002. Tuolla albumilla ovat alkuajan vaikutteet vielä hyvin läsnä.  2003 yhtye julkaisi Suomen ensimmäisen omakustanteisen musiikki-DVD:n, 120 minuuttia. Vuonna 2004 yhtye julkaisi albumin Suljetut ajatukset, joka esitteli uudenlaisen Nicolen näkyvimmillä metal -vaikutteilla. Levy debytoi Suomen virallisella albumilistalla sijalla 37.lähde?
31.1.2007 yhtye julkaisi kolmannen albuminsa Sivu syyttömistä ja toisen DVD:nsä Tasavalta. Tasavalta oli julkaisuviikollaan DVD-listalla sijalla 2, Sivu Syyttömistä Suomen virallisen albumilistan sijalla 11. Sivu Syyttömistä -levyllä yhtyeen ilmaisu muuttui jälleen brutaalimmaksi, aiemmilta albumeilta tutut puhtaat vokaalit jäivät miltei kokonaan pois ja vaikutteita on havaittavissa mm. death metalista.lähde?
Vuoden 2008 Nicole valmisteli kymmenvuotisen uransa juhlakeikan DVD-taltiointia, X. Tauollaselvennä yhtye sävelsi seuraavan levynsä. Uusi X -DVD ja Nicolen neljäs albumi Tuomittujen joukkoon ilmeistyi keväällä 2009. Levy nousi albumilistan sijalle 13 kun taas X nousi virallisen DVD-listan ykköseksi.lähde?
Keväällä 2010 Medeian kanssa tehdyn Kumman Kaa-kiertueen jälkeen Nicole vetäytyi tauolle työstämään uutta materiaalia.
Yhtye sävelsi materiaalia reilut 2 vuotta ja aloitti viidennen albumin äänitykset Sonic Pump -studiolla Helsingissä joulukuussa 2012 Mikko Herrasen toimiessa tuottajana.
27.9.2013 julkaistiin albumi Hävityksen huoneet  joka debytoi Suomen virallisella albumilistalla sijalla 12. Julkaisuviikollaan levy oli yksityisten levykauppojen kolmanneksi myydyin albumi.lähde?